Actividade nun terminal axónico: A neurona A está transmitindo o sinal no terminal axónico á neurona B (receptora). Características: **1.** Mitocondria. **2.** Vesícula sináptica con neurotransmisores. **3.** Autorreceptor. **4.** Sinapse con liberación de neurotransmisores (serotonina). **5.** Receptores postsinápticos activados por neurotransmisor (indución dun potencial postsináptico). **6.** Canal de calcio. **7.** Exocitose dunha vesícula. **8.** Recaptura do neurotransmisor.

Os **terminais axónicos** (tamén chamados **botóns sinápticos**) son as terminacións distais das ramas dun axón. Unha fibra nerviosa axónica é unha longa e delgada proxección dunha célula nerviosa ou neurona, que conduce impulsos eléctricos (chamados "potenciais de acción") desde o corpo celular da neurona ou soma e transmíteos a outras neuronas.

As neuronas están interconectadas de forma complexa, e utilizan sinais electroquímicos e neurotransmisores químicos para transmitir impulsos dunha neurona á seguinte; os terminais axónicos únense ás outras neuronas na sinapse, e están separadas das neuronas veciñas por un pequeno espazo, a través do cal se envían os impulsos. O axón terminal, e a neurona da cal forma parte, denomínase neurona presináptica.

Liberación do impulso nervioso
------------------------------

Os neurotransmisores están empaquetados en vesículas sinápticas que se acumulan debaixo da membrana do axón terminal no lado presináptico da sinapse. Os terminais axónicos están especializados en liberar o impulso eléctrico da célula presináptica. Os teminais liberan substrancias transmisoras no espazo ou fenda chamada fenda sináptica situada entre os terminais axónicos e as dendritas da seguinte neurona. A información é recibida polos receptores situados na dendrita da célula postsináptica. As neuronas xeralmente non se tocan unhas con outras, senón que se comunican a través da sinapse.

As moléculas do neurotransmisor están contidas dentro de vesículas que se forman dentro das neuronas, que viaxan ata o extremo do axón, onde se fusionan coa membrana. Os ións de calcio activan despois unha fervenza bioquímica que dá lugar á fusión de vesículas coa membrana presináptica e liberan o seu contido na fenda sináptica uns 180 µs despois da entrada de calcio. Activadas pola unión de ións de calcio, as proteínas da vesícula sináptica empezan a separarse, o que dá lugar á creación dun poro de fusión. A presenza do poro permite a liberación dos neurotransmisores na fenda sináptica. O proceso polo que se libera o contido das vesículas denomínase exocitose.

Desenvolvéronse métodos para visualizar a actividade sináptica no cerebro por medio dunha tinguidura fluorescente que detecta os niveis do calcio e o fluxo de calcio na neurona presináptica.

Notas
-----

1. ↑  "Axon Terminal". *Medical Dictionary Online*. Arquivado dende o orixinal o 04 de marzo de 2016. Consultado o February 6, 2013.
2. ↑  Llinás, R; Steinberg, IZ; Walton, K (1981). "Relationship between presynaptic calcium current and postsynaptic potential in squid giant synapse". *Biophysical Journal* **33** (3): 323–51. PMC 1327434. PMID 6261850. doi:10.1016/S0006-3495(81)84899-0.
3. ↑  Chudler, Eric H. (November 24, 2011). "Neuroscience for kids Neurotransmitters and Neuroactive Peptides". Arquivado dende o orixinal o 18 de decembro de 2008. Consultado o febreiro 6, 2013.
4. ↑  Sauber, Colleen. "Focus October 20-Neurobiology VISUALIZING THE SYNAPTIC CONNECTION". Arquivado dende o orixinal o 01 de setembro de 2006. Consultado o xullo 3, 2013.
5. ↑  Regehr, Wade (1999–2008). "Wade Regehr, Ph.D.". Arquivado dende o orixinal o 18 de febreiro de 2010. Consultado o xullo 3, 2013.
6. ↑  President and Fellows of Harvard College (2008). "The Neurobiology Department at Harvard Medical School". Arquivado dende o orixinal o 20 de decembro de 2008. Consultado o xullo 3, 2013.
7. ↑  "Scholar Awards". The McKnight Endowment Fund for Neuroscience. Arquivado dende o orixinal o 08 de maio de 2004. Consultado o July 3, 2013.

Véxase tamén
------------

### Bibliografía

* Cragg, Stephanie J.; Greenfield, Susan A. (1997). "Differential Autoreceptor Control of Somatodendritic and Axon Terminal Dopamine Release in Substantia Nigra, Ventral Tegmental Area, and Striatum". *The Journal of Neuroscience* **17** (15): 5738–46. PMID 9221772.
* Vaquero, Cecilia F; de la Villa, Pedro (1999). "Localisation of the GABAC receptors at the axon terminal of the rod bipolar cells of the mouse retina". *Neuroscience Research* **35** (1): 1–7. PMID 10555158. doi:10.1016/S0168-0102(99)00050-4.
* Roffler-Tarlov, Suzanne; Beart, P.M.; O'Gorman, Stephen; Sidman, Richard L. (1979). "Neurochemical and morphological consequences of axon terminal degeneration in cerebellar deep nuclei of mice with inherited purkinje cell degeneration". *Brain Research* **168** (1): 75–95. PMID 455087. doi:10.1016/0006-8993(79)90129-X.
* Yagi, T; Kaneko, A (1988). "The axon terminal of goldfish retinal horizontal cells: A low membrane conductance measured in solitary preparations and its implication to the signal conduction from the soma". *Journal of Neurophysiology* **59** (2): 482–94. PMID 3351572.

### Outros artigos

* Vesícula sináptica
* Sinapse química
* Telodendron

|  |  |
| --- | --- |
| Control de autoridades | 
* Wd: Q2423067
* MAG: 2777918570

 |

|  |  |
| --- | --- |
| Identificadores | 
* NCIt: C33398
* UMLS: C0206181

 |